Euroopa Liidu Teataja L 311 , 14/12/1993 Lk 0001 - 0075



Nõukogu direktiiv 93/92/EMÜ, 29. oktoober 1993, kahe- või kolmerattalistele mootorsõidukitele valgustus- ja valgussignaalseadmete paigaldamise kohta EUROOPA ÜHENDUSTE NÕUKOGU võttes arvesse Euroopa Majandusühenduse asutamislepingut, eriti selle artiklit 100a, võttes arvesse nõukogu 30. juuni 1992. aasta direktiivi 92/61/EMÜ kahe- või kolmerattaliste mootorsõidukite tüübikinnituse kohta, [1] võttes arvesse komisjoni ettepanekut, [2] koostöös Euroopa Parlamendiga, [3] võttes arvesse majandus- ja sotsiaalkomitee arvamust [4] ning arvestades, et: igas liikmesriigis peavad kahe- või kolmerattalised mootorsõidukid valgustus- ja valgussignaalseadmete osas vastama teatavatele tehnilistele karakteristikutele, mille suhtes kehtivad liikmesriigiti erinevad kohustuslikud sätted; kõnealuste erinevuste tõttu takistavad need sätted ühendusesisest kaubandust; need siseturu toimimise takistused on võimalik kõrvaldada, kui liikmesriigid võtavad oma siseriiklike eeskirjade asemel vastu ühtsed nõuded; valgustus- ja valgussignaalseadmete paigaldamise osas on vaja koostada ühtlustatud nõuded, et kõigi kõnealuste sõidukite suhtes oleks võimalik kohaldada direktiiviga 92/61/EMÜ kehtestatud tüübikinnitusmenetlust; võimaldamaks juurdepääsu kolmandate riikide turgudele, võib kaherattaliste mootorsõidukite osas osutuda vajalikuks võrdsustada käesoleva direktiivi nõuded Ühinenud Rahvaste Organisatsiooni Euroopa Majanduskomisjoni määruses nr 53 esitatud nõuetega, ON VASTU VÕTNUD KÄESOLEVA DIREKTIIVI: Artikkel 1 Käesolevat direktiivi kohaldatakse kõigi direktiivi 92/61/EMÜ artiklis 1 määratletud sõidukitüüpide valgustus- ja valgussignaalseadmete paigaldamise suhtes. Artikkel 2 Osa tüübikinnituse andmise menetlus kahe- või kolmerattalise mootorsõiduki tüübile valgustus- ja valgussignaalseadmete paigaldamise suhtes ja kõnealuste sõidukite vaba liikumist reguleerivad tingimused on sätestatud direktiiviga 92/61/EMÜ. Artikkel 3 Vastavalt direktiivi 92/61/EMÜ artiklile 11 tunnistatakse kaherattalistele mootorratastele käesoleva direktiiviga kehtestatud nõuded võrdväärseteks Ühinenud Rahvaste Organisatsiooni Euroopa Majanduskomisjoni määruses nr 53 (E/ECE/TRANS/505 - Add. 52 / Amend. 1) esitatud nõuetega. Osa tüübikinnitusi andvad liikmesriikide ametiasutused peavad aktsepteerima eespool nimetatud määruse nr 53 nõuete alusel antud kinnitusi, samuti osa tüübikinnitusmärke käesoleva direktiivi nõuete alusel antud vastavate kinnituste asemel. Artikkel 4 Kõik vajalikud muudatused käesoleva direktiivi I-VI lisa kohandamiseks tehnika arenguga võetakse vastu direktiivi 70/156/EMÜ [5] artiklis 13 ettenähtud korras. Artikkel 5 Liikmesriigid, kes oma siseriiklikes seadustes kehtestavad kaherattalistele mopeedidele piduritulelaternate paigaldamise leebemad nõuded, kui on ette nähtud käesolevas direktiivis, võivad jätkata kõnealuste nõuete kohaldamist maksimaalselt kuni kolm aastat alates käesoleva direktiivi rakendamise kuupäevast. Artikkel 6 1. Liikmesriigid võtavad vastu ja avaldavad käesoleva direktiivi täitmiseks vajalikud normid hiljemalt 1. mail 1995. Liikmesriigid teatavad sellest viivitamata komisjonile. Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Viitamise viisi näevad ette liikmesriigid. Alates esimeses lõigus märgitud kuupäevast ei tohi liikmesriigid takistada käesoleva direktiivi nõuetele vastavate sõidukite esmakordset kasutuselevõttu valgustus- ja valgussignaalseadmete paigaldamisega seotud põhjustel. Liikmesriigid kohaldavad esimeses lõigus nimetatud sätteid alates 1. novembrist 1995. 2. Liikmesriigid edastavad komisjonile käesoleva direktiiviga reguleeritavates valdkondades vastu võetavate siseriiklike õigusnormide teksti. Artikkel 7 Käesolev direktiiv on adresseeritud liikmesriikidele. Brüssel, 29. oktoober 1993 Nõukogu nimel eesistuja R. Urbain [1] EÜT L 225, 10.8.1992, lk 72. [2] EÜT C 93, 13.4.1992, lk 39. [3] EÜT C 305, 23.11.1992, lk 115 ja 27. oktoobri 1993. aasta otsus (Euroopa Ühenduste Teatajas seni avaldamata). [4] EÜT C 313, 30.11.1992, lk 7. [5] (EÜT L 42, 23.2.1970, lk 1. Direktiivi on viimati muudetud direktiiviga 92/53/EMÜ (EÜT L 225, 10.8.1992, lk 1). -------------------------------------------------- LISADE LOETELU I LISA: | Mõisted ja üldnõuded … | 122 | 1. liide: | Laterna valgusavad, nullteljed ja nullkese ning geomeetrilise nähtavuse nurgad … | 128 | 2. liide: | Laterna kiiratava valguse värvuse määratlus … | 129 | II LISA: | Kaherattaliste mopeedide suhtes kohaldatavad nõuded … | 130 | 1. liide: | Punaste tulede nähtavus eest ja valgete tulede nähtavus tagant … | 138 | 2. liide: | Paigutusjoonis … | 139 | 3. liide: | Teatis kaherattalise mopeedi tüübile valgustus- ja valgussignaalseadmete paigaldamise kohta … | 140 | 4. liide: | Kaherattalise mopeedi tüübile valgustus- ja valgussignaalseadmete paigaldamise osa tüübikinnitustunnistus … | 141 | III LISA: | Kolmerattaliste mopeedide ja kergete neljarattaliste sõidukite suhtes kohaldatavad nõuded … | 142 | 1. liide: | Punaste tulede nähtavus eest ja valgete tulede nähtavus tagant … | 150 | 2. liide: | Paigutusjoonis … | 151 | 3. liide: | Teatis kolmerattalise mopeedi tüübile valgustus- ja valgussignaalseadmete paigaldamise kohta … | 152 | 4. liide: | Kolmerattalise mopeedi tüübile valgustus- ja valgussignaalseadmete paigaldamise osa tüübikinnitustunnistus … | 153 | IV LISA: | Kaherattaliste mootorrataste suhtes kohaldatavad nõuded … | 154 | 1. liide: | Punaste tulede nähtavus eest ja valgete tulede nähtavus tagant … | 163 | 2. liide: | Paigutusjoonis … | 164 | 3. liide: | Teatis kaherattalise mootorratta tüübile valgustus- ja valgussignaalseadmete paigaldamise kohta … | 165 | 4. liide: | Kaherattalise mootorratta tüübile valgustus- ja valgussignaalseadmete paigaldamise osatüübikinnitustunnistus … | 166 | V LISA: | Külgkorviga mootorrataste suhtes kohaldatavad nõuded … | 167 | 1. liide: | Punaste tulede nähtavus eest ja valgete tulede nähtavus tagant … | 176 | 2. liide: | Paigutusjoonis … | 177 | 3. liide: | Teatis külgkorviga mootorratta tüübile valgustus- ja valgussignaalseadmete paigaldamise kohta … | 178 | 4. liide: | Külgkorviga mootorratta tüübile valgustus- ja valgussignaalseadmete paigaldamise osa tüübikinnitustunnistus … | 179 | VI LISA: | Kolmerattaliste mootorsõidukite suhtes kohaldatavad nõuded … | 180 | 1. liide: | Punaste tulede nähtavus eest ja valgete tulede nähtavus tagant … | 190 | 2. liide: | Paigutusjoonis … | 191 | 3. liide: | Teatis kolmerattalise mootorsõiduki tüübile valgustus- ja valgussignaalseadmete paigaldamise kohta … | 192 | 4. liide: | Kolmerattalise mootorsõiduki tüübile valgustus- ja valgussignaalseadmete paigaldamise osa tüübikinnitustunnistus … | 193 | --------------------------------------------------